பலேர் நீர்த்தேக்கம்

பலேர் ஏரி (Palair Lake) என்பது இந்தியாவின் தெலுங்காணாவின் கம்மம் மாவட்டத்தில் உள்ள செயற்கையான நன்னீர் ஏரி ஆகும். இது இப்பகுதியின் முக்கிய நீர் ஆதாரமாக உள்ளது. இது கம்மம் மாவட்டத்தின் குசுமஞ்சி மண்டலத்தில் உள்ள பலேர் கிராமத்தில் அமைந்துள்ளது. கம்மம் மாவட்ட தலைமையகத்திலிருந்து சுமார் 30 கிலோமீட்டர் தொலைவில் இந்த ஏரி உள்ளது. இந்த ஏரி நாகார்ஜுனா சாகர் திட்டத்தின் இடது கரை கால்வாயான லால்பகதூர் கால்வாயின் சமநிலை நீர்த்தேக்கமாகும். சுமார் 1,748 ஹெக்டேர் பரப்பளவில் அமைந்துள்ள இந்த ஏரியின் சேமிப்புத் திறன் 2.5 டி. எம். சி ஆகும். இந்த ஏரி மாவட்டத்தில் முக்கியமான சுற்றுலாத் தலமாகவும் உள்ளது. சுற்றுலா மேம்பாட்டிற்காக இந்த ஏரியில் நீர் சார்ந்த சாகச விளையாட்டு மற்றும் பொழுதுபோக்கு வசதிகள் சமீபத்தில் ஏற்படுத்தப்பட்டன. பலேர் நீர்த்தேக்க நீரைப் பயன்படுத்தி நீர் மின்சக்தியும் உருவாக்கப்படுகிறது.

மேற்கோள்கள் 

கம்மம் மாவட்டம்
தெலுங்கானா மாநில சுற்றுலாத் தளங்கள்
இந்திய நீர்த்தேக்கங்கள்